జైనూర్

జైనూర్, తెలంగాణ రాష్ట్రం, కొమరంభీం జిల్లా, జైనూర్ మండలానికి చెందిన రెవెన్యూ గ్రామం, జనగణన పట్టణం. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు  ముందు ఈ గ్రామం పాత ఆదిలాబాద్ జిల్లా లోని ఇదే మండలంలో ఉండేది.  ఇది జైనూర్ మండలానికి ప్రధాన కేంద్రం.ఇది ఆదిలాబాదు లోకసభ నియోజకవర్గంలోని,  ఆసిపాబాదు శాసనసభ నియోజకవర్గం పరిధికి చెందిన పట్టణం.గతంలో ఈ పట్టణం ఆదిలాబాదు జిల్లా, ఉట్నూరు రెవెన్యూ డివిజను పరిధిలో ఉండేది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవిన్యూ డివిజన్లు, మండలాల ఏర్పాటులో భాగంగా కొత్తగా ఏర్పడిన కొమరంభీం జిల్లా, ఆసిఫాబాద్ రెవెన్యూ డివిజను పరిధిలోకి 2016 అక్టోబరు 11 నుండి చేర్చుతూ ప్రభుత్వం ఉత్తర్వులు జారీ చేసింది.

పట్టణ గణాంకాలు 
2011 భారత  జనగణన గణాంకాల ప్రకారం జైనూర్ పట్టణ జనాభా మొత్తం 6,342, ఇందులో 3,034 మంది పురుషులు కాగా, 3,308 మంది మహిళలు ఉన్నారు.జైనూర్ పట్టణ పరిధిలో మొత్తం 1,273 ఇళ్లకు పైగా పరిపాలనను కలిగి ఉంది.వీటికి  నీటి సరఫరా, మురుగునీటి పారుదల వంటి ప్రాథమిక సౌకర్యాలను జైనూర్ స్థానిక స్వపరిపాలన సంస్థ అందిస్తుంది.పట్టణ పరిధిలో రహదారులను నిర్మించడానికి,పోషించటానికి దాని పరిధిలోని ఆస్తులపై పన్ను విధించడానికి కూడా అధికారం ఉంది 

జైనూర్ పట్టణ పరిధిలో 0-6 సంవత్సరాల వయస్సు గల పిల్లల జనాభా 1037 మంది ఉన్నారు. ఇది జైనూర్ (సిటి) మొత్తం జనాభాలో 16.35% గా ఉంది. పట్టణ స్త్రీల సెక్స్ నిష్పత్తి 1090 గా ఉంది.ఇది రాష్ట్ర సగటు 993 కు కన్నాఎక్కువగా ఉంది. అంతేకాకుండా బాలల లైంగిక నిష్పత్తి 998 గా ఉంది. పురుషుల అక్షరాస్యత 80.16% కాగా, మహిళా అక్షరాస్యత రేటు 65.66% గా ఉంది..

వ్యవసాయం, పంటలు
జైనూరులో వ్యవసాయ యోగ్యమైన భూమి ఖరీఫ్‌లో 9023 హెక్టార్లు, రబీలో 399 హెక్టార్లు. ప్రధాన పంటలు ప్రత్తి, జొన్నలు కందులు,సోయబీన్.

మూలాలు

వెలుపలి లంకెలు 

జనగణన పట్టణాలు
కొమరంభీం జిల్లా జనగణన పట్టణాలు